CELEX: C2006/326/24
Language: hu
Date: 2006-12-30 00:00:00
Title: C-205/05. sz. ügy: A Bíróság (második tanács) 2006. november 9-i ítélete (A Tribunal des affaires de sécurité sociale de Longwy [Belgium] előzetes döntéshozatal iránti kérelme) – Fabien Nemec kontra Caisse régionale d'assurances maladie du Nord-Est (Migráns munkavállalók szociális biztonsága – EK 39. cikk – 1408/71 EGK rendelet – 58. cikk – Ellátás azbesztnek kitett munkavállalók részére – Pénzbeli ellátás kiszámítása – Más tagállamban kapott munkabér figyelembevételének megtagadása)

30.12.2006   
            
            
               HU
            
            
               Az Európai Unió Hivatalos Lapja
            
            
               C 326/12
            
         A Bíróság (második tanács) 2006. november 9-i ítélete (A Tribunal des affaires de sécurité sociale de Longwy [Belgium] előzetes döntéshozatal iránti kérelme) – Fabien Nemec kontra Caisse régionale d'assurances maladie du Nord-Est
   (C-205/05. sz. ügy) (1)
   
   (Migráns munkavállalók szociális biztonsága - EK 39. cikk - 1408/71 EGK rendelet - 58. cikk - Ellátás azbesztnek kitett munkavállalók részére - Pénzbeli ellátás kiszámítása - Más tagállamban kapott munkabér figyelembevételének megtagadása)
   (2006/C 326/24)
   Az eljárás nyelve: francia
   A kérdést előterjesztő bíróság
   Tribunal des affaires de sécurité sociale de Longwy
   Az alapeljárás felei
   
      Felperes: Fabien Nemec
   
      Alperes: Caisse régionale d'assurances maladie du Nord-Est
   Tárgy
   Előzetes döntéshozatal iránti kérelem – Tribunal des Affaires de Sécurité Sociale de Longwy – Az EK-Szerződés 39. cikkének, a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendeletnek (EGT és Svájc vonatkozású szöveg) (HL L 166., 1. o.; magyar nyelvű különkiadás 5. fejezet, 5. kötet, 72. o.) és a szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló 1408/71/EGK rendelet végrehajtására vonatkozó szabályok megállapításáról szóló, 1972. március 21-i 574/72/EGK tanácsi rendelet (HL L 74., 1. o.; magyar nyelvű különkiadás 5. fejezet, 1. kötet, 83. o.) 15. cikkének az értelmezése – Másik tagállam területén kapott, a nemzeti társadalombiztosítási rendszerben járulékfizetési kötelezettséget nem eredményező munkabér figyelembevételének mellőzése az azbesztmunkások járadékának számításakor
   Rendelkező rész
   Az 1996. december 2-i 118/97/EK tanácsi rendelettel módosított és naprakésszé tett, a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet 58. cikkének (1) bekezdése az EK 42. cikk céljának megfelelően értelmezve azt követeli meg, hogy az alapügyben vitáshoz hasonló helyzetben az e rendelkezés értelmében vett átlagkeresetet arra a keresetre figyelemmel számítsák ki, amelyet az érintett a szakmai pályafutásának alakulására tekintettel ésszerűen kaphatott volna, ha továbbra is a hatáskörrel rendelkező intézmény tagállamában folytatta volna tevékenységét.
   
      (1)  HL C 182., 2005.7.23.